Питање:

 Предмет: „Захтев за додатним информацијама или појашњењима конкурсне документације, бр. 02-37/40-2017-ЈНМВ2 “ Поштовани, У складу са чланом 63. став 2. Закона о јавним набавкама („Сл.гласник РС“ бр. 124/12, 14/15 и 68/15, у даљем тексту ЗЈН), упућујемо Вам захтев за додатним информацијама и појашњењима у вези припремања понуде за јавну набавку бр. 02-37/40-2017-ЈНМВ2:

1. Да ли понуђач, испуњеност додатних услова, који су предвиђени конкурсном документацијом, може доказати преко подизвођача (имајући у виду мишљење Управе за јавне набавке објављено на интернет страници <http://www.ujn.gov.rs/ci/documents/objasnjenja>)**?**
2. Да ли као подизвођач, у понуди може учествовати правно лице које је основано од стране понуђача?
3. У вези обавезног обиласка објеката, молимо вас да измените овај услов у могућност обиласка објекта, с обзиром да иста не може бити обавеза већ могућност за понуђаче? Обилазак објекта не може бити услов прихватљивости понуде и о томе постоји пракса у одлуци Републичке комисије за заштиту права у поступцима јавних набавки (Решење бр: 4-00-85/2016 oд 15.03.2016. гoдинe). Moлимо вас да у наведеном делу извршите измену конк.документације.
4. Да ли извршиоци понуђача, којем буде додељен уговор, морају бити у радном односу или могу бити ангажовани и по другом основу у складу са Законом о раду?
5. Да ли понуђач приликом калкулације цене, мора за сваког ангажованог извршиоца, применити минималну цену рда, која у овом тренутку износи 130,00 рсд/радном часу у нето износу?
6. Да ли давалац услуге обезбеђује хемијска средства за одржавање хигијене и остали потрошни материјал, опрему за рад, као и опрему и средства за извршиоце?
7. Да ли понуђачи обезбеђују папирну галантерију и течни сапун, и ако обезбеђују, која је оквирна количина истог на месечном нивоу?
8. Да ли наручилац захтева минимални број извршилаца, који морају бити ангажовани на извршењу предметне јавне набавке, или то чини сам давалац услуге?
9. У ком времену услугу врше извршиоци даваоца услуге (понедељак до петка или другачије), затим које је радно време извршилаца (да ли се ради у две смене, који је број извршилаца по сменама уколико се ради по сменама)?

**Одговор:**

1. Да.
2. Да.
3. Обилазак терена није прописан као обавезни нити додатни услов, него наручилац сматра да је обилазак пожељан због самог понуђача а у циљу подношења квалитетније понуде.
4. Извршиоци могу бити ангажовани по било ком облику радног ангажовања у складу са Законом о раду.
5. Понуђач је у обавези да сам испоштује прописе у вези радног ангажовања својих запослених у зависности од облика ангажовања које произилазе из важећих прописа о заштити на раду, запошљавању и условима рада, заштити животне средине.
6. Стриктно наведено у табели додатних услова тачка 2. на страници 15/32 конкурсне документације.
7. Не.
8. Сам давалац услуга одређује потребан број извршилаца, с обзиром да се послови обављају на три одвојена објекта на различитим локацијама те сугеришемо обилазак објеката и терена у контексту питања број 3.
9. Услуга чишћења се врши од понедељка до петка
	* + - У управној згради после 15 часова,
			- На изворишту и пречишћавању отпадних вода у времену од 7 часова

Да хигијеничари и хигијеничарке испуњавају радне обавезе са пуним фондом радних сати (40h недељно) по раднику на чишћењу канцеларија, санитарних чворова, радионица и круга. Исти морају примати зараду у складу са Законом о раду (Образац за испуњеност услова- додатни услов тачка 2. подтачка 1.)